pythainlp/thai-wiki-dataset-v4 huggingface dataset:
ที่สูงตอนกลาง (เวียดนาม)

ที่สูงตอนกลาง  เป็นหนึ่งในภูมิภาคของประเทศเวียดนาม ประกอบด้วยจังหวัดดั๊กลัก, จังหวัดดั๊กนง, จังหวัดซาลาย, จังหวัดกอนตูม และจังหวัดเลิมด่ง ภูมิภาคนี้บางครั้งเรียกว่า "ที่สูงในพื้นที่ตอนกลาง"  และเคยมีชื่อเรียกว่า "ที่สูงตอนกลาง"  ในสมัยสาธารณรัฐเวียดนาม (เวียดนามใต้)
โรงเรียนสา

โรงเรียนสา  ได้ก่อตั้งและเปิดเรียนครั้งแรกตามประกาศของกระทรวงศึกษาธิการ ในวันที่ 19 พฤษภาคม พ.ศ. 2503 โดยเปิดสอน ในระดับชั้นมัธยมศึกษาปีที่ 4 จำนวน 1 ห้องเรียน มีนักเรียนชาย 18 คน นักเรียนหญิง 18 คน รวม 36 คน มีครู 1 คน  การเปิดเรียนครั้งแรกนี้ได้ใช้สถานที่ คือ โรงเรียนเวียงสา สังกัดกรมวิสามัญเป็นที่เรียน
ประวัติ.
ได้ก่อตั้งและเปิดเรียนครั้งแรกตามประกาศของกระทรวงศึกษาธิการ ในวันที่ 19 พฤษภาคม พ.ศ. 2503 โดยเปิดสอน ในระดับชั้นมัธยมศึกษาปีที่ 4 จำนวน 1 ห้องเรียน มีนักเรียนชาย 18 คน นักเรียนหญิง 18 คน รวม 36 คน มีครู 1 คน การเปิดเรียนครั้งแรกนี้ได้ใช้สถานที่ คือ โรงเรียนเวียงสา สังกัดกรมวิสามัญเป็นที่เรียน
ต่อมาเมื่อวันที่ 25 ตุลาคม พ.ศ. 2503 นายปุ่ย แซ่ซือ และนายหล่อ พุฒิกุลางกูร ซึ่งเป็นบุตร ได้บริจาคที่ดิน ที่บริเวณบ้านหนองนก หมู่ที่ 8 ตำบลกลางเวียง อำเภอเวียงสา จังหวัดน่าน ซึ่งเป็นทีตั้งของโรงเรียนปัจจุบัน จำนวน 18 ไร่ 2 งาน 93 ตารางวา ให้แก่โรงเรียนสา และกรมวิสามัญศึกษาได้จัดสรรงบประมาณให้สร้างอาคารเรียน 1 หลัง จำนวนเงิน 100,000 บาท เมื่อเสร็จเรียบร้อยแล้วจึงย้ายมาเปิดเรียน ณ ที่ทำการปัจจุบัน เมื่อวันที่ 19 กุมภาพันธ์ 256 และต่อมาโรงเรียนสาได้รับบริจาคที่ดินและซื้เพิ่มเติมจึงได้ขยายพิ้นที่ขึ้น
ปัจจุบัน โรงเรียนสามีเนื้อที่ 54 ไร่ 70 ตารางวา เปิดสอนในระดับชั้น มัธยมศึกษาปีที่ 1- 6 มีจำนวน 46 ห้องเรียน
ฝ่ายปกครองตนเองซีเรียเหนือและตะวันออก

ฝ่ายปกครองตนเองซีเรียเหนือและตะวันออก  หรือเรียก โรจาวา  เป็นภูมิภาคปกครองตนเองโดยพฤตินัยในภาคตะวันออกเฉียงเหนือของประเทศซีเรีย ภูมิภาคดังกล่าวมีอัตตาณัติโดยพฤตินัยในปี 2555 ท่ามกลางสงครามกลางเมืองซีเรีย แม้มีความสัมพันธ์ภายนอกกับบางประเทศ แต่รัฐบาลซีเรีย หรือรัฐหรือองค์การอื่นใดไม่ได้ให้การรับรองภูมิภาคดังกล่าวอย่างเป็นทางการ
ผู้สนับสนุนระบอบการปกครองอธิบายว่าเป็นหน่วยงานทางการเมืองทางโลกที่เป็นทางการ การประยุกต์ใช้ประชาธิปไตยโดยตรงกับอุดมการณ์อนาธิปไตย ประชาธิปไตยแบบสตรีนิยมและเสรีนิยมสังคมนิยมซึ่งสนับสนุนการกระจายอำนาจแบบรวมศูนย์ ความเท่าเทียมทางเพศ ความยั่งยืนด้านสิ่งแวดล้อม ความยั่งยืน นิเวศวิทยาทางสังคมและความอดทนที่หลากหลายแวดล้อม นิเวศวิทยาสังคมและความอดกลั้นพหุนิยมต่อความหลากหลายทางศาสนา วัฒนธรรมและการเมือง ซึ่งสะท้อนออกมาในธรรมนูญ สังคมและการเมือง โดยระบุว่าต้องการเป็นตัวแบบเรียกร้องให้มีสหพันธรัฐซีเรีย มากกว่าประกาศเอกราชอย่างชัดเจน แต่ผู้วิจารณ์หน่วยการเมืองดังกล่าวระบุว่าเป็นอำนาจนิยม สนับสนุนรัฐบาลซีเรีย การแผลงเป็นเคิร์ด และมีข้อกล่าวหาการขับไล่คนพื้นเมือง
สาธารณรัฐการากัลปักสถาน

การากัลปักสถาน (/) เป็นสาธารณรัฐปกครองตนเองภายในประเทศอุซเบกิสถาน ครอบคลุมพื้นที่ทางตะวันตกเฉียงเหนือของอุซเบกิสถาน เมืองหลวงคือเนอกึส การากัลปักสถานมีพื้นที่ เขตการปกครองนี้อยู่ในพื้นที่เดิมของภูมิภาคฆอแรซม์ซึ่งในวรรณคดีคลาสสิกของเปอร์เซียเรียกว่า กอต
วิทูร หลังจิ

วิทูร หลังจิ (1 มกราคม พ.ศ. 2488 - 7 พฤศจิกายน พ.ศ. 2552) อดีตสมาชิกสภาผู้แทนราษฎรจังหวัดสตูล และอดีตนายกองค์การบริหารส่วนจังหวัดสตูล
ประวัติ.
วิทูร หลังจิ เกิดเมื่อวันที่ 1 มกราคม พ.ศ. 2488 ที่ตำบลพิมาน อำเภอเมืองสตูล จังหวัดสตูล เป็นบุตรของนายศาสตร์ กับนางลัมหล๊ะ หลังจิสำเร็จการศึกษาระดับประกาศนียบัตรวิชาชีพ (ปวช.) จากโรงเรียนการช่างสตูล และ ระดับประกาศนียบัตรวิชาชีพชั้นสูง (ปวส.) จาก วิทยาเขตอุเทนถวาย
งานการเมือง.
วิทูร ได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2531 สังกัดพรรคชาติไทย ซึ่งได้รับเลือกตั้งในครั้งแรก และครั้งเดียว ต่อมาในการเลือกตั้งนายกองค์การบริหารส่วนจังหวัดในประเทศไทย พ.ศ. 2547 ซึ่งเป็นการเลือกตั้งผู้บริหารท้องถิ่นโดยตรงจากประชาชนเป็นครั้งแรกในประเทศไทย กำหนดจัดขึ้นในวันที่ 14 มีนาคม พ.ศ. 2547 เขาได้รับเลือกตั้งเป็นนายกองค์การบริหารส่วนจังหวัดสตูล
สมาชิกสภาผู้แทนราษฎร.
วิทูร หลังจิ ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ
ถึงแก่อนิจกรรม.
วิทูร หลังจิ เสียชีวิตด้วยโรคมะเร็งในกระดูก เมื่อวันที่ 7 พฤศจิกายน พ.ศ. 2552 สิริอายุรวม 64 ปี
เพื่อนเฮี้ยน..โรงเรียนหลอน

เพื่อนเฮี้ยน..โรงเรียนหลอน  เป็นละครโทรทัศน์แนวสยองขวัญ ประเภทละครสั้นจบในตอน ผลิตโดยจีทีเอช สร้างเรื่อง-เขียนบทและกำกับโดย 13 ผู้กำกับรุ่นใหม่ไฟแรงของจีทีเอช โดยเป็นเรื่องราวเกี่ยวกับความลับของโรงเรียนที่กำลังรอวันเปิดเผย โดยที่ความลับเหล่านั้น ล้วนเป็นความลับที่แต่ละโรงเรียนอยากปิดเอาไว้ไม่ให้นักเรียนรู้ ออกอากาศทางช่องโทรทัศน์ผ่านระบบดาวเทียม จีทีเอชออนแอร์ และสถานีโทรทัศน์จีเอ็มเอ็ม 25
กำไลมาศ

กำไลมาศ เป็นนวนิยายแนวพีเรียด ดราม่า ดัดแปลงจากบทประพันธ์ของ พงศกร หรือ นายแพทย์พงศกร จินดาวัฒนะ เขียนบทโทรทัศน์โดย สุธิสา วงษ์อยู่ ซึ่งได้ถูกหยิบยกนำมาเป็นละครโทรทัศน์ โดยออกอากาศทาง สถานีวิทยุโทรทัศน์ไทยทีวีสีช่อง 3 ในปี พ.ศ. 2559 ทุกวัน จันทร์-อังคาร เวลา 20.20 - 22.50 น. นำแสดงโดย พงศกร เมตตาริกานนท์ , เจนี่ เทียนโพธิ์สุวรรณ์ , วรัทยา นิลคูหา
เทศบาลนครของประเทศเวียดนาม

นครภายใต้ส่วนกลาง ("ถั่ญโฟ้จึกถ็วกจุงเอือง") หรือในภาษาอังกฤษเรียกว่า เทศบาลนคร  เป็นเมืองระดับสูงสุดในประเทศเวียดนาม ได้รับการบริหารจากส่วนกลางในระดับเดียวกับจังหวัด
เมืองในเวียดนามแบ่งออกเป็น 5 ระดับ ได้แก่
เขตการปกครอง.
นครภายใต้ส่วนกลางจะแบ่งออกเป็นเขต  และอำเภอ  หรือเมืองระดับอำเภอ  เขตจะแบ่งออกเป็นแขวง  อำเภอจะแบ่งออกเป็นตำบล  และเมืองระดับตำบล  ส่วนเมืองระดับอำเภออาจแบ่งออกเป็นแขวงหรือตำบลก็ได้
นครภายใต้ส่วนกลางในปัจจุบัน.
<templatestyles src="Stack/styles.css"/>
รางวัลอาเบล

รางวัลอาเบล ("-bəl"; , [ˈɑ̀ːbl̩ˌpriːsn̩]) เป็นรางวัลที่มอบโดยสมเด็จพระราชาธิบดีแห่งนอร์เวย์ แก่นักคณิตศาสตร์ผู้มีผลงานดีเด่นในแต่ละปี ชื่อรางวัลมาจากนักคณิตศาสตร์ชาวนอร์เวย์ นีลส์ เฮนริก อาเบล (1802–1829) โดยจัดขึ้นในปี 2001 รางวัลอาเบลเป็นหนึ่งในรางวัลที่มักถูกขนานนามให้เป็น "รางวัลโนเบลสาขาคณิตศาสตร์" (อีกรางวัลคือ เหรียญฟิลด์ส)
พิธีมอบรางวัลจะจัดขึ้นที่หอประชุมที่มหาวิทยาลัยกฎหมายออสโล ซึ่งเดิมเคยเป็นสถานที่จัดพิธีมอบรางวัลโนเบลสาขาสันติภาพ ระหว่างปี 1947–1989 มูลค่าเงินรางวัลในปัจจุบันคือ 6 ล้านโครเนอร์นอร์เวย์ (ประมาณ 1 ล้านดอลลาร์สหรัฐ)
ประวัติ.
รางวัลนี้ริเริ่มมาตั้งแต่โอกาสครบรอบ 100 ปี ชาตกาลของอาเบล โดยนักคณิตศาสตร์ชาวนอร์เวย์ โซฟัส ลี (Sophus Lie) ได้มีแนวคิดให้มีการจัดตั้งรางวัลนี้ขึ้นหลังทราบว่ารางวัลโนเบลจะไม่มีสาขาคณิตศาสตร์ อย่างไรก็ตาม แนวคิดก็ถูกล้มเลิกไปหลังลีเสียชีวิตและการแยกตัวของสหภาพสวีเดน-นอร์เวย์
แนวคิดในการจัดตั้งรางวัลนี้ถูกเสนอขึ้นอีกครั้ง โดยในเดือนสิงหาคม ปี 2001 รัฐบาลนอร์เวย์ได้ประกาศว่ารางวัลอาเบลจะมีการมอบรางวัลเป็นครั้งแรกในปี 2002 เพื่อเป็นเกียรติแก่โอกาสครบรอบ 200 ปี ชาตกาลของอาเบล แต่มีพิธีมอบจริง ๆ ในปี 2003 โดยนักคณิตศาสตร์ชาวฝรั่งเศส Jean-Pierre Serre เป็นผู้ที่ได้รับรางวัลนี้เป็นคนแรก (เขายังเป็นคนที่อายุน้อยที่สุดที่ได้รับรางวัลเหรียญฟิลด์สอีกด้วย)
การคัดเลือก.
จะมีประกาศชื่อผู้ที่ได้รับรางวัลในช่วงเดือนมีนาคม หลังจากการคัดเลือกจากคณะกรรมการที่ประกอบด้วยนักคณิตศาสตร์จากนานาชาติ 5 คน ที่ถูกเลือกมาจากสหภาพคณิตศาสตร์นานาชาติ (IMU) และสมาคมคณิตศาสตร์แห่งชาติยุโรป (EMS) รัฐบาลนอร์เวย์มอบเงินจัดตั้งกองทุน 200 ล้านโครเนอร์นอร์เวย์ (ประมาณ 23 ล้านดอลลาร์สหรัฐ) กองทุนนี้ดูแลโดยคณะผู้บริหารที่เลือกมาจากสถาบันการศึกษาวิทยาศาสตร์และอักษรศาสตร์แห่งนอร์เวย์
คณะกรรมการสามารถเลือกบุคคลที่เหมาะสมคนใดก็ได้ แต่ไม่มีสิทธิ์เลือกตัวเอง ผู้ที่ถูกเสนอชื่อจะต้องเป็นบุคคลที่ยังมีชีวิตอยู่ แต่หากผู้ที่ได้รับรางวัลเสียชีวิตหลังการประกาศชื่อ จะมีการมอบรางวัลให้ในภายหลัง ผลการตัดสินจะมาจากสถาบันการศึกษาวิทยาศาสตร์และอักษรศาสตร์แห่งนอร์เวย์ ภายใต้การแนะนำจากคณะกรรมการรางวัลอาเบล ซึ่งมีทั้งชาวนอร์เวย์และชาติอื่น ๆ รวมอยู่ด้วย
ปอสา

ปอสา หรือ ปอกระสา (ชื่อวิทยาศาสตร์: "Broussonetia papyrifera") เป็นพืชในวงศ์ Moraceae เป็นไม้ยืนต้นขนาดกลาง เปลือกต้นสีน้ำตาล ใบเดี่ยว แผ่นใบสากมือเล็กน้อย ดอกแยกเพศแยกต้น ดอกตัวผู้เป็นช่อหางกระรอก ดอกตัวเมียเป็นช่อกระจุกแน่น ผลกลม สีแดงอมส้ม ภายในมีเมล็ดสีแดง ยาง ราก ใบ และเปลือกลำต้น ผู้ที่แพ้เมื่อรับประทานเข้าไปทำให้ท้องร่วง
เปลือกลำต้นใช้ทำกระดาษเรียกกระดาษสา เส้นใยจากเปลือกใช้ทำผ้าตาปาซึ่งใช้ในฟิจิ ตองงา ซามัว และตาฮีตีเปลือกและผลใช้เป็นยาในปากีสถาน สารสกัดด้วยเอทานอลจากพืชอบแห้งมีฤทธิ์ยับยั้งเอนไซม์ไทโรซิเนสและต้านอนุมูลอิสระ
บุหงาเกาะช้าง

บุหงาเกาะช้างหรือบุหงาเถา ชื่อวิทยาศาสตร์: "Frisodielsia discolor" เป็นพืชใน วงศ์ Annonaceae เป็นไม้พุ่มรอเลื้อย ใบเดี่ยว ด้านบนของใบหยาบกร้าน ด้านล่างมีนวลสีขาวเกาะฉาบอยู่ ดอกเดี่ยว มีกลีบ 6 กลีบ เรียงสองชั้น กลีบชั้นในประกบเป็นทรงสามเหลี่ยมแหลม กลิ่นหอมแรง ผลกลุ่ม ผลย่อยเป็นรูปรี ออกดอกเดือนมีนาคม – เมษายน ใช้เป็นไม้ประดับ พบครั้งแรกที่เกาะช้าง จังหวัดตราด โดย A. Marcan ชาวอังกฤษ ลักษณะใกล้เคียงกับบุหงาเซิง
บุหงาเกาะช้างหรือบุหงาเถา เป็นไม้เถาเนื้อแข็งเลื้อยได้ไกล 4-6 เมตร มีเปลือกเรียบสีน้ำตาลอมเทา มีช่องอากาศสีขาวตามกิ่งบิดเวียนไปตามยาว เนื้อไม้เหนียว ใบรูปขอบขนานแกมรูปหอก กว้าง 5-6 ซม. ยาว 15-18 ซม. โคนใบมน ปลายใบเรียวแหลม ขอบใบเรียบ สีเขียวเข้มเป็นมัน ใบด้านล่างสีเขียวอมขาว มีเส้นกลางใบและเส้นแขนงใบนูนเด่น
รางวัลวูล์ฟ

รางวัลวูล์ฟ  เป็นรางวัลที่จัดตั้งโดยมูลนิธิวูล์ฟ มีการมอบรางวัลครั้งแรกในปี ค.ศ. 1978 เพื่อนักวิทยาศาสตร์และศิลปินที่ "มีผลงานที่เป็นประโยชน์ต่อมวลมนุษยชาติ โดยไม่จำกัดเชื้อชาติ เผ่าพันธุ์ สีผิว ศาสนา เพศ และมุมมองทางการเมือง"
ประวัติ.
รางวัลวูล์ฟมีการมอบที่อาคารรัฐสภาเนสเซ็ท (Knesset Building) ประเทศอิสราเอล โดยมูลนิธิวูล์ฟ ที่ก่อตั้งโดยนักประดิษฐ์และเอกอัครราชทูตคิวบา ดร. ริคาร์โด วูล์ฟ (1887–1981) ประกอบด้วย 6 สาขา คือ เกษตรกรรม, เคมี, คณิตศาสตร์, การแพทย์, ฟิสิกส์ และศิลปะ (หมุนเวียนทุกปี ระหว่างจิตรกรรม, ดนตรี, สถาปัตยกรรม และประติมากรรม) ผู้ที่ได้รับรางวัลจะได้โล่ประกาศเกียรติคุณและเงินรางวัล 100,000 ดอลลาร์สหรัฐฯ
ความสำคัญ.
รางวัลวูล์ฟเป็นรางวัลที่มีเกียรติสูงส่งเป็นรองแค่รางวัลโนเบลเท่านั้น ในสาขาฟิสิกส์ ถือว่าเป็นใบเบิกทางไปสู่การได้รับรางวัลโนเบลในภายหลัง ช่วงปี 1978-2010 มีผู้ที่ได้รับรางวัลโนเบล 14 คนที่ได้รับรางวัลวูล์ฟร่วมด้วย นอกจากนี้ รางวัลวูล์ฟยังถูกยกย่องให้เป็น "รางวัลโนเบล" ในสาขาต่างๆ ที่รางวัลโนเบลไม่มีอีกด้วย เช่น สาขาคณิตศาสตร์ ก็เป็นหนึ่งในรางวัลที่ถูกเรียกว่าเป็น "รางวัลโนเบลสาขาคณิตศาสตร์" เช่นเดียวกับสาขาเกษตรกรรม ที่ถูกเรียกให้เป็น "รางวัลโนเบลสาขาเกษตรกรรม" เช่นกัน
สาขา.
ทุกสาขายกเว้นสาขาศิลปะ มีการมอบรางวัลครั้งแรกในปี 1978 ในขณะที่สาขาศิลปะมีการมอบรางวัลครั้งแรกในปี 1981
กีฬาเฟสปิก 1999

กีฬาเฟสปิกเกมส์ 1999 การแข่งขันกีฬาเฟสปิก ครั้งที่ 7 จัดขึ้นที่ กรุงเทพมหานคร และ จังหวัดปทุมธานี ราชอาณาจักรไทย ระหว่างวันที่ 10 - 16 มกราคม พ.ศ. 2542 (ค.ศ. 1999)
คำขวัญ และ สัญลักษณ์.
ความเสมอภาคเป็นหนึ่งเดียวในโลก.
"ความเสมอภาคเป็นหนึ่งเดียวในโลก" หรือ "Equality in One World" คำขวัญประจำการแข่งขันกีฬาเฟสปิกกมส์ ครั้งที่ 7 เป็นวลีที่สะท้อนให้เห็นถึงเจตนารมณ์อันบริสุทธิ์ของคณะกรรมการจัดการแข่งขัน ที่สนับสนุนและส่งเสริม "ปรัชญาของการแข่งขันกีฬา" อย่างชัดเจนที่สุด หัวใจของปรัชญากีฬา คือ การรู้แพ้ รู้ชนะ รู้อภัย รู้รักสามัคคี มีน้ำใจ ซึ่งล้วนเป็นสิ่งที่ก่อให้เกิดภาพรวมของมิตรภาพ ซึ่งจะไม่มีอุปสรรคใดๆ มาขวางกั้นไม่ว่าจะเป็น เชื้อชาติ ศาสนา ภาษา ขนบธรรมเนียมประเพณีที่ต่างกัน และ ควมบกพร่องทางร่างกาย เมื่อทุกคนเข้าสู่เฟสปิกเกมส์ ครั้งที่ 7 ทุกคนจะถูกหล่อหลอมให้เข้าสู่แนวร่วมเดียวกัน เป็นน้ำหนึ่งใจเดียวกันในที่สุด 
สัญลักษณ์อย่างเป็นทางการ.
สัญลักษณ์อย่างเป็นทางการของการแข่งขันเฟสปิกเกมส์ ครั้งที่ 7 มีสัญลักษณ์เป็นรูป คนพิการนั่งบนรถเข็นภายใต้หลังคาทรงไทย พร้อมด้วยสี 5 สี อันได้แก่ แดง เหลือง ฟ้า เขียว และดำ อันแสดงออกถึงความหมายดังนี้
พิธีเปิด - พิธีปิดการแข่งขัน.
พิธีเปิด.
พิธีเปิดการแข่งขันกีฬาเฟสปิกเกมส์ ครั้งที่ 7 จัดขึ้นในวันที่ 10 มกราคม พ.ศ. 2542 ณ สนามกีฬาธรรมศาสตร์ รังสิต โดยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้พระบาทสมเด็จพระวชิรเกล้าเจ้าอยู่หัว (ครั้งดำรงพระราชอิสริยยศสมเด็จพระบรมโอรสาธิราชฯ สยามมกุฎราชกุมาร) เสด็จพระราชดำเนินแทนพระองค์มาทรงเป็นองค์ประธานในพิธี ในการนี้ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา และสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา โดยเสด็จด้วย
การแสดงพิธีเปิด.
ในการแสดงพิธีเปิดการแข่งขันกีฬาเฟสปิกเกมส์ ครั้งที่ 7 ได้สานต่อแนวคิดจาก คำขวัญของการแข่งขันคือ "ความเสมอภาค เป็นหนึ่งเดียวในโลก" ซึ่งหมายถึงบนโลกนี้มีทั้งผู้พิการและคนที่ร่างการแข็งแรงรวมกัน และหากร่วมกันยินดีให้กับความเสมอภาค ก็จะช่วยสร้างสรรค์ให้โลกนี้ดีขึ้นได้ โดยประสานแนวคิด ความเสมอภาค เข้ากับ วัฒนธรรมไทย ผ่านรูปแบบของ ภาพ, เสียง และ ภาษาที่ต้องการจะสื่อสารให้คนทุกชาติและคนพิการเข้าใจเป็นหนึ่งเดียวกัน ผ่านการแสดงทั้งหมด 5 องก์ คือ
พิธีปิด.
พิธีปิดการแข่งขันกีฬาเฟสปิกเกมส์ ครั้งที่ 7 จัดขึ้นในวันที่ 16 มกราคม พ.ศ. 2542 ณ ราชมังคลากีฬาสถาน โดยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้พระบาทสมเด็จพระวชิรเกล้าเจ้าอยู่หัว (ครั้งดำรงพระราชอิสริยยศสมเด็จพระบรมโอรสาธิราชฯ สยามมกุฎราชกุมาร) เสด็จพระราชดำเนินแทนพระองค์มาทรงเป็นองค์ประธานในพิธี ในการนี้ สมเด็จเจ้าฟ้าฯ กรมหลวงราชสาริณีสิริพัชร มหาวัชรราชธิดา และสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา โดยเสด็จด้วย
การแสดงพิธีปิด.
ในการแสดงพิธีปิดการแข่งขันกีฬาเฟสปิกเกมส์ ครั้งที่ 7 ธีมสำคัญในส่วนนี้คือ "การส่งต่อความเสมอภาคอันเป็นหนึ่งเดียวในโลกนี้ให้เป็นนิรันดร์" ผ่านมหกรรมการแสดงแสง สี เสียง ทั้งหมด 5 องก์ คือ
การแข่งขัน.
ชนิดกีฬา.
เฟสปิกเกมส์ในครั้งนี้ บรรจุชนิดกีฬาทั้งหมด 17 ประเภท
ประเทศที่เข้าร่วมแข่งขัน.
<templatestyles src="Col-begin/styles.css"/>
ตารางสรุปเหรียญรางวัล.
ในการแข่งขันเฟสปิกเกมส์ครั้งนี้ นักกีฬาไทยสามารถทำผลงานได้ทั้งหมด เหรียญ แบ่งเป็น
การตลาด.
สัญลักษณ์นำโชค.
แมวไทย (สีสวาด) กำลังถือคบเพลิง นั่งอยู่บนรถเข็นในลักษณะเคลื่อนที่
สิทธิการออกอากาศ.
 โทรทัศน์รวมการเฉพาะกิจแห่งประเทศไทย
งูปาล์ม

งูปาล์ม หรือ งูเขียวปาล์ม หรือ งูปาล์มแดง (ชื่อวิทยาศาสตร์: "Trimeresurus puniceus") เป็นงูพิษชนิดหนึ่ง ในจำพวกงูเขียวหางไหม้
งูปาล์ม เป็นงูเขียวหางไหม้ขนาดเล็ก ยาวประมาณ 35 เซนติเมตร มีสีและลวดลายปะปนกันหลายสี มีสีพื้นสีเขียว สีน้ำตาล และสีน้ำตาลอมแดง มีจุดประสีขาว ส่วนท้องสีน้ำตาลม่วง มีสิ่งที่ทำให้แตกต่างจากงูเขียวหางไหม้ชนิดอื่น คือ มีเกล็ดจมูกเชิดงอนขึ้น เกล็ดบนตาแหลมสูงทำให้แลดูเด่นชัด ไม่เหมือนงูเขียวหางไหม้ชนิดอื่น ๆ ซึ่งในครั้งแรกเข้าใจว่าเป็นการเปลี่ยนแปลงของสีลวดลายหรือเป็นความแตกต่างระหว่างเพศของตัวผู้และตัวเมียของงูที่พบในเขตประเทศมาเลเซียและไม่พบในประเทศไทย แต่เมื่อนำมาเลี้ยงดูและศึกษาแล้วพบว่ามีลักษณะเช่นนี้เหมือนกันทั้งตัวผู้และตัวเมีย 
งูปาล์ม เดิมเคยเชื่อว่าเป็นงูถิ่นเดียวที่พบได้เฉพาะในภาคใต้ของไทย พบครั้งแรกโดยเกาะพาดอยู่กลางป่าหวาย ที่อำเภอท่าฉางเขตติดต่อกับจังหวัดนครศรีธรรมราช จึงได้ชื่อว่า "งูปาล์ม" และได้ให้ชื่อวิทยาศาสตร์ว่า "Trimeresurus wiroti" เพื่อเป็นเกียรติให้แก่ น.อ.(พิเศษ) วิโรจน์ นุตพันธุ์ นักวิทยาสัตว์เลื้อยคลานและสัตว์สะเทินน้ำสะเทินบกชาวไทย แต่แท้จริงแล้ว งูปาล์มพบได้ทั่วไปตั้งแต่ภาคใต้ของไทยไปจนถึงมาเลเซียตะวันออกและอินโดนีเซีย โดยตัวอย่างต้นแบบแรกพบที่เกาะชวา โดยที่ไม่มีชนิดย่อย
ชุมทางหาดใหญ่ (ภาพยนตร์)

ชุมทางหาดใหญ่ หรือชื่ออื่น หนึ่งต่อเจ็ด ตอนใหม่ เป็นภาพยนตร์ไทยที่ออกฉายในปี พ.ศ. 2509 ในระบบถ่ายทำฟิล์ม 16 มม., สี เป็นผลงานกำกับของ ส.อาสนจินดา เป็นหนึ่งในภาพยนตร์ชุด "หนึ่งต่อเจ็ด" นำแสดงโดย มิตร ชัยบัญชา, เพชรา เชาวราษฎร์, ไอดา หลิน, ปรียา รุ่งเรือง, ทักษิณ แจ่มผล, รุจน์ รณภพ และ ส.อาสนจินดา รับบทเป็น จ่าดับ จำเปาะ ภาพยนตร์เรื่องนี้ได้ไปถ่ายทำถึงอำเภอหาดใหญ่ จังหวัดสงขลา ตลอดทั้งเรื่อง ภาพยนตร์เรื่องนี้เข้าฉายเมื่อวันที่ 31 มีนาคม พ.ศ. 2509 ที่โรงภาพยนตร์ควีนส์
ภาพยนตร์เรื่องนี้เดิมฟิล์มต้นฉบับได้หายสาบสูญไปนานถึง 48 ปี แต่ต่อมาได้มีการค้นพบฟิล์มต้นฉบับของภาพยนตร์เรื่องนี้ที่วัดบ้านดง ตำบลพญาแมน อำเภอพิชัย จังหวัดอุตรดิตถ์ มีความยาวทั้งหมด 73 นาที จึงได้นำกลับมาฉายใหม่อีกครั้งและให้เสียงพากย์ใหม่โดย บัญชา เหมะบุตร, เกรียงศักดิ์ เหรียญทอง, อรนุช ลาดพันนา, โฆษิต ดอกคำใต้, หนูแดง, อริชัย คำกองแก้ว, รัชนี คำกองแก้ว และโรสลาวัลณ์ ฉายที่โรงภาพยนตร์ศรีศาลายา เพื่อเป็นการรำลึกถึงมิตร ชัยบัญชา
เนื้อเรื่อง.
มิตร ชัยบัญชา รับบทเป็น พ.ต.ต. ทนนัก เสนาประจักษ์ ผู้ปลอมตัวมายังหาดใหญ่เพื่อสืบคดีของจอมโจร มะเซ็งกะ ที่ถูกกล่าวหาว่ายิงตำรวจตาย และไปอาศัยอยู่กับ ลีกิมซัว หัวหน้าผู้ก่อการร้ายไร้ชาติ แต่ทันทีที่ทนนักไปถึง เขากลับถูกลูกน้องของลีกิมซัวจับตัว จึงต้องแสร้งเป็นบ้า เหตุการณ์บานปลายจน จ่าดับ จำเปาะ กับเหล่า 7 ประจัญบาน ต้องออกโรงมาช่วยปราบปรามเหล่าร้าย
ซานตามาเรีย (รัฐฮิวกรังจีดูซูว)

ซานตามาเรีย  เป็นนครและเทศบาล ตอนกลางของรัฐฮิวกรังจีดูซูว รัฐทางใต้สุดของประเทศบราซิล ในปี ค.ศ. 2007 มีประชากร 263,403 คน มีพื้นที่ 1,823 ตร.กม. (704 ตร.ไมล์)
เนื้องอกของนิวโรเอ็กโตเดิร์มดั้งเดิม

เนื้องอกของนิวโรเอ็กโตเดอร์มอลดั้งเดิม  เป็นเนื้องอกร้ายของเซลล์สันประสาท พบได้น้อย ส่วนใหญ่พบในเด็กหรือผู้ที่อายุไม่กิน 25 ปี อัตรารอดชีวิตที่ 5 ปี อยู่ที่ 53%
ชื่อของเนื้องอกนี้มาจากการที่เซลล์ส่วนใหญ่ของเนื้องอกมาจากนิวโรเอ็กโตเดิร์มซึ่งไม่ได้พัฒนาและเปลี่ยนสภาพไปเป็นเซลล์ประสาทปกติ จึงมีลักษณะเป็นเซลล์ "ดั้งเดิม" (primitive)
กีฬาเฟสปิก 2006

กีฬาเฟสปิกเกมส์ 2006 การแข่งขันกีฬาเฟสปิก ครั้งที่ 9 จัดขึ้นที่ กัวลาลัมเปอร์ มาเลเซีย ระหว่างวันที่ 25 พฤศจิกายน - 1 ธันวาคม พ.ศ. 2549 (ค.ศ. 2006) จำนวนนักกีฬา 3,641 คน จาก 46 ประเทศ การแข่งขันเฟสปิกเกมส์ครั้งนี้ จัดขึ้นเป็นครั้งสุดท้าย จึงได้มีการเปลี่ยนชื่อการแข่งขันจากกีฬาเฟสปิกเป็นกีฬาเอเชียนพาราเกมส์ ให้สอดคล้องกับการแข่งขันเอเชียนเกมส์ เอเชียนพาราเกมส์ 2010 จัดขึ้นที่ กวางโจว สาธารณรัฐประชาชนจีน ยังเป็นการเริ่มนับครั้งที่หนึ่งใหม่อีกด้วย.
พิธีเปิด - ปิดการแข่งขัน.
พิธีเปิด.
พิธีเปิดการแข่งขันกีฬาเฟสปิกเกมส์ ครั้งที่ 9 จัดขึ้นในวันที่ 25 พฤศจิกายน พ.ศ. 2549 ณ สนามกีฬาแห่งชาติบูกิตจาลีล โดยสมเด็จพระราชาธิบดีตวนกู ซัยยิด ซีรอญุดดีน และ สมเด็จพระราชินีตวนกู เฟาซิอาห์ บินตี อัลมาร์ฮูม เติงกู อับดุล รอชีด เสด็จพระราชดำเนินเป็นองค์ประธานในพิธีเปิด 
การแข่งขัน.
ชนิดกีฬา.
กีฬาเฟสปิกเกมส์ในครั้งนี้ บรรจุชนิดกีฬาทั้งหมด 17 ประเภท
<templatestyles src="Col-begin/styles.css"/>
ประเทศที่เข้าร่วมแข่งขัน.
<templatestyles src="Col-begin/styles.css"/>
ตารางสรุปเหรียญรางวัล.
ประเทศที่ได้รับเหรียญทองมากที่สุดในการแข่งขันกีฬาเฟสปิกเกมส์ 2006 ดังนี้
สรุปเหรียญรางวัลที่นักกีฬาไทยได้รับ.
ในการแข่งขันเฟสปิกเกมส์ครั้งนี้ นักกีฬาไทยสามารถทำผลงานได้ทั้งหมด เหรียญ แบ่งเป็น
มารือ (เติร์กเมนิสถาน)

มารือ  เป็นเมืองหลวงของจังหวัดมารือ ประเทศเติร์กเมนิสถาน ตั้งอยู่ที่จุดพิกัด ตั้งอยู่ในโอเอซิสในทะเลทรายการากุม บนฝั่งแม่น้ำมูร์กาบ เมื่อปี ค.ศ. 2009 มีประชากร 123,000 คน
เดิมที่เป็นที่อยู่อาศัยของชนพื้นเมืองมารู เป็นเมืองสำคัญของราชอาณาจักรเก่าแก่หลายสมัย ตกอยู่ใต้การปกครองของชาวอาหรับในคริสต์ศตวรรษที่ 7-9 ต่อมาเป็นศูนย์กลางการศึกษาศาสนาอิสลาม ตกอยู่ใต้การปกครองของพวกเติร์กในคริสต์ศตวรรษที่ 11 และถูกพวกมองโกลบุกทำลายใน ค.ศ. 1221 รัสเซียได้เข้ายึดครองใน ค.ศ. 1884
การากุม

ทะเลทรายการากุม (เติร์กเมน: "Garagum", รัสเซีย: "Каракумы", คาซัค: 'Қарақұм') ในภาษาเตอร์กิก ชื่อทะเลทรายมีความหมายว่า ทะเลทรายดำ เป็นทะเลทรายในเอเชียกลาง ตั้งอยู่ทางตอนใต้ของทะเลอารัล มีเนื้อที่ประมาณ 350,000 กม² ครอบคลุมพื้นที่ 70% ของประเทศเติร์กเมนิสถาน มีประชากรอยู่อาศัยบางตา มีค่าเฉลี่ย 1 คนต่อพื้นที่ 6.5 กม² และมีฝนตกน้อย ค่าเฉลี่ย 70 ถึง 150 มม.
ธรณีวิทยา.
ทะเลทรายการากุมเป็นที่ตั้งของหลุมแก๊สดาร์วาซา คนในท้องถิ่นเรียกอีกอย่างว่า "ประตูสู่นรก" หรือ "ประตูนรก" เป็นปล่องแก๊สธรรมชาติที่ลุกไหม้มาตั้งแต่ ค.ศ. 1971 ปล่องนี้เป็นสถานที่ท่องเที่ยวที่สำคัญ โดยมีนักท่องเที่ยวหลายร้อยคนเดินทางมาในแต่ละปี
พื้นที่นี้มีแหล่งน้ำมันและแก๊สธรรมชาติเป็นจำนวนมาก
เศรษฐกิจและทรัพยากร.
โอเอซิสที่สำคัญในทะเลทรายนี้ได้แก่โอเอซิสมารือและเตเจนซึ่งขึ้นชื่อเรื่องการปลูกฝ้าย
การคมนาคม.
ทะเลทรายการากุมมีทางรถไฟสายทรานส์-แคสเปียนตัดผ่าน
บิสกิต

บิสกิต (/ˈbɪskɪt/) เป็นคำที่ใช้เรียกขนมอบชนิดต่าง ๆ โดยทั่วไปจะเป็นผลิตภัณฑ์อาหารที่ทำจากแป้งประกอบอาหาร คำดังกล่าวใช้กับผลิตภัณฑ์สองชนิดที่ไม่เหมือนกันในอเมริกาเหนือ เครือจักรภพแห่งประชาชาติ และยุโรป
แป้งประกอบอาหาร

แป้งประกอบอาหาร เป็นผงแป้งที่ทำจากธัญพืชบด ถั่วบด หรือเมล็ดพืชหรือรากชนิดอื่น ๆ (อย่างเช่น มันสำปะหลัง) แป้งประกอบอาหารเป็นส่วนประกอบหลักของขนมปัง ซึ่งถือเป็นอาหารหลักในหลายวัฒนธรรม ทำให้การมีแป้งประกอบอาหารเพียงพอมีส่วนให้เป็นเศรษฐกิจหลักและเป็นประเด็นทางการเมืองหลายครั้งตลอดมา แป้งสาลีเป็นส่วนประกอบอาหารชนิดหนึ่งที่สำคัญที่สุดในวัฒนธรรมยุโรป อเมริกาเหนือ ตะวันออกกลาง อินเดีย และแอฟริกาเหนือ และเป็นตัวกำหนดส่วนประกอบอาหารในขนมปังและขนมอบ ในรูปแบบตามแต่ละวัฒนธรรม
ขณะที่แป้งสาลีถือว่าเป็นแป้งที่พบได้ทั่วไป ข้าวโพดถือว่าสำคัญต่ออาหารพื้นเมืองของชาวเมโสอเมริกันตั้งแต่ยุคโบราณ และยังคงเป็นอาหารหลักในทวีปอเมริกา แป้งข้าวไรย์เป็นส่วนประกอบสำคัญของขนมปังในยุโรปกลาง และสามารถใช้ข้าวในแป้งประกอบอาหารได้ แต่ไม่เป็นที่นิยมนัก
อย่าซื้อสินค้ารัสเซีย!

"อย่าซื้อสินค้ารัสเซีย!"  หรือ "คว่ำบาตรสินค้ารัสเซีย!"  เป็นการรณรงค์ต่อต้านไม่รุนแรงเพื่อคว่ำบาตรการค้าของประเทศรัสเซียในยูเครน การประท้วงดังกล่าวเริ่มเมื่อวันที่ 14 สิงหาคม 2556 เป็นปฏิกิริยาต่อการห้ามสินค้าต่อยูเครนของรัสเซีย จัดระเบียบโดย Vidsich บนสื่อสังคม การรณรงค์นี้ขยายเป็นการแจกจ่ายใบปลิว โปสเตอร์และสติกเกอร์อย่างกว้างขวางในกว่า 45 นครและเมือง หลังซาลงไปในช่วงเริ่มการเดินขบวนยูโรไมดานในเดือนพฤศจิกายน 2556 มีการรื้อฟื้นใหม่ในวันที่ 2 มีนาคม 2557 ระหว่างวิกฤตการณ์ไครเมียและการแทรกแซงทางทหารในยูเครนของรัสเซีย
การอบ

การอบ เป็นการทำอาหารที่ใช้การพาความร้อนในเตาอบ บนเถ้าถ่าน หรือบนหินร้อน มากกว่าใช้การแผ่รังสีความร้อน อาหารที่อบที่พบได้มากที่สุดคือขนมปัง แต่ก็ยังพบได้ในอาหารชนิดอื่น ความร้อนจะค่อย ๆ ส่งผ่าน "จากผิวของเค้ก คุกกี้ และขนมปัง เข้าสู่ตรงกลาง ขณะที่ความร้อนวิ่งผ่าน มันจะแปลงส่วนผสมระหว่างนมและไข่ และแป้งขนมปัง ให้กลายเป็นอาหารอบแล้วที่มีเปลือกขนมปังแห้งและตรงกลางนุ่ม" การอบอาจทำรวมกับการปิ้งเพื่อทำบาร์บีคิว การอบมีส่วนเกี่ยวข้องกับการทำบาร์บีคิวเพราะแนวคิดของเตาก่อสร้างคล้ายกับการรมควัน
ด้วยเหตุผลทางสังคมและบทบาทในครอบครัว การอบนั้น ผู้หญิงตามที่อยู่อาศัยจะทำเพื่อบริโภค และคนที่ทำขนมเบเกอรี่และภัตตาคารก็ทำเพื่อบริโภคเช่นกัน เมื่อการผลิตกลายเป็นอุตสาหกรรม การอบเกิดขึ้นได้ด้วยเครื่องจักรในโรงงานขนาดใหญ่ ศิลปะการอบเป็นทักษะพื้นฐานและมีความสำคัญต่อโภชนาการ เนื่องจากอาหารอบ โดยเฉพาะขนมปัง เป็นอาหารสำคัญแต่พบได้ทั่วไป ทั้งจากมุมมองทางเศรษฐกิจและวัฒนธรรม
เปโดร อาดิเก จูเนียร์

เปโดร อาดิเก จูเนียร์ (Pedro Adigue Jr.) นักมวยสากลชาวฟิลิปปินส์ เกิดเมื่อ 22 ธันวาคม พ.ศ. 2486 สถิติการชก 64 ครั้ง ชนะ 36 (น็อค 15) เสมอ 7 แพ้ 21 
ประวัติ.
อาดิเก จูเนียร์ขึ้นชกมวยสากลครั้งแรกเมื่อ 18 กุมภาพันธ์ พ.ศ. 2505 เสมอกับ รอด โดลิกอน ที่ ฟิลิปปินส์ จากนั้น ขึ้นชกชนะเป็นส่วนใหญ่ที่ ฟิลิปปินส์ จนได้ชิงแชมป์ฟิลิปปินส์รุ่นไลท์เวตเมื่อ 20 กันยายน พ.ศ. 2506 แพ้คะแนน คาร์ล เปนาโลซา ไม่ได้แชมป์ อาดิเกยังชกชนะต่อเนื่องอีกหลายครั้ง รวมทั้งไปชกชนะคะแนน ทาเกเตรุ โยชิโมโตะ ที่ ญี่ปุ่นเมื่อ พ.ศ. 2507 และชกชนะคะแนน สมเกียรติ เกียรติเมืองยม ที่ฟิลิปปินส์ อาดิเกได้ครองแชมป์ฟิลิปปินส์รุ่นไลท์เวตเมื่อ 2 สิงหาคม พ.ศ. 2508 ชนะน็อค เปนาโลซา คู่ปรับเก่าในยกที่ 7 เขาป้องกันแชมป์ได้ 1 ครั้ง ก็ได้ชิงแชมป์ OPBF รุ่นไลท์เวตที่ว่าง ชนะคะแนน บู ยองกัง เมื่อ 30 กันยายน พ.ศ. 2509 และป้องกันแชมป์ไว้ได้ถึง 5 ครั้ง จากนั้น ได้ชิงแชมป์โลกรุ่นไลท์เวต WBC ที่ว่างเมื่อ 14 ธันวาคม พ.ศ. 2511 ชนะคะแนน อดอลฟ์ พรุต ที่ ฟิลิปปินส์ แต่พอป้องกันแชมป์ครั้งแรกเมื่อ 31 มกราคม พ.ศ. 2513 เขาเป็นฝ่ายแพ้คะแนน บรูโน อาร์การี ที่ อิตาลีเสียแชมป์ไป
หลังจากเสียแชมป์ อาดิเกยังขึ้นชกอย่างต่อเนื่อง จนได้ชิงแชมป์ OPBF รุ่นไลท์เวลเตอร์เวตที่ว่างเมื่อ 25 กรกฎาคม พ.ศ. 2516 ชนะคะแนน หัวไทร ศิษย์บุญเลิศ ได้แชมป์มาครอง แต่พอป้องกันแชมป์ครั้งแรกก็แพ้คะแนน ลี ชางกิล ที่เกาหลีใต้เมื่อ 27 กันยายน พ.ศ. 2516 เสียแชมป์ไป หลังจากเสียแชมป์ อาดิเกเริ่มชกแพ้เป็นส่วนใหญ่ ขึ้นชิงแชมป์ฟิลิปปินส์รุ่นเวลเตอร์เวตเมื่อ 31 ตุลาคม พ.ศ. 2518 ทำได้เพียงเสมอกับ เฟล เปดรานซา จากนั้น ไปชิงแชมป์ OPBF รุ่นเวลเตอร์เวตที่ ญี่ปุ่นเมื่อ 16 กุมภาพันธ์ พ.ศ. 2519 แพ้คะแนน เรียว โซริมาชิ ไม่ได้แชมป์ จากนั้น ขึ้นชิงแชมป์ฟิลิปปินส์รุ่นเวลเตอร์เวตอีก 2 ครั้งใน พ.ศ. 2519 ก็ทำได้เพียงเสมอและแพ้คะแนน กิเดออน โตโยกอน เขาขึ้นชกครั้งสุดท้ายเมื่อ 12 มีนาคม พ.ศ. 2520 แพ้น็อค อัลเบอร์โต ครูซ ยก 5 จากนั้นก็แขวนนวมไป
กองทัพยะไข่

กองทัพยะไข่ หรือ กองทัพอาระกัน  เป็นองค์กรชาติพันธุ์ติดอาวุธในรัฐยะไข่ ก่อตั้งเมื่อ พ.ศ. 2551 องค์กรนี้ได้สู้รบร่วมกับกองทัพเอกราชกะชีนในความขัดแย้งระหว่างพม่ากับกะชีน กลุ่มนี้กล่าวอ้างว่ามีสมาชิก 400–500 คนในเดือนธันวาคม พ.ศ. 2555 ผู้นำของกองทัพคือ ตะวัน มรัต ไนง์ โญ ตะวัน ออง ผู้นำอันดับสองของกองทัพกล่าวว่า วัตถุประสง์ของกองทัพคือเพื่อปกป้องชาวยะไข่ สร้างสันติภาพ ความยุติธรรม เสรีภาพ และการพัฒนา
ลาเวนเดอร์สามัญ

ลาเวนเดอร์สามัญ, ลาเวนเดอร์อังกฤษ, ลาเวนเดอร์แท้, ลาเวนเดอร์ใบแคบ หรือลาเวนเดอร์ (ชื่อวิทยาศาสตร์: "Lavandula angustifolia") เป็นพืชดอกในวงศ์ Lamiaceae เป็นพืชประจำถิ่นในเมดิเตอร์เรเนียนตะวันตก หลัก ๆ ในเทือกเขาพิเรนีสและเทือกเขาอื่นทางเหนือของประเทศสเปน 
เป็นไม้พุ่มมีกลิ่นแรง โตได้สูง 1 ถึง 2 เมตร ไม่ผลัดใบ ใบยาว 2–6 เซนติเมตร และกว้าง 4–6 เซนติเมตร ดอกสีชมพู-ม่วง (สีลาเวนเดอร์) ออกที่ช่อเชิงลดยาว 2–8 เซนติเมตรที่ปลายสุดของลำต้นเรียวไม่มีใบยาว 10–30 เซนติเมตร
มักปลูกลาเวนเดอร์สามัญเป็นไม้ประดับ ได้รับความนิยมจากดอกสีสวยงาม กลิ่นหอมและทนแล้งได้ เติบโตไม่ดีในดินชื้นต่อเนื่อง ค่อนข้างทนได้ดีต่ออุณหภูมิต่ำ ทนต่อดินกรดแต่ชอบดินกลางถึงด่าง ในบางภาวะอาจมีอายุสั้น
เค็นตะ โคบายาชิ

เค็นตะ โคบายาชิ #เปลี่ยนทาง เป็นนักมวยปล้ำอาชีพชาวญี่ปุ่นที่สังกัดNJPWในชื่อ เค็นตะ (KENTA) อดีตเคยเซ็นสัญญากับWWEในชื่อ ฮิเดโอะ อิตามิ (Hideo Itami) อดีตสังกัด Pro Wrestling Noah, อดีตแชมป์ Global Honored Crown (GHC) Heavyweight Champion 1สมัย, GHC Junior Heavyweight 3 สมัย และ GHC Tag Team Champion 1สมัย ผู้ชนะเลิศในทัวร์นาเมนต์ Global League 2012 และ Global Tag League 2013 เขาเป็นอดีตนักมวยสมัครเล่น สไตล์การต่อสู้ของเขาจะขึ้นอยู่กับการเตะที่แข็งแกร่งและการลุย
ประวัติ.
วันที่ 12 กรกฎาคม 2014 ทาง WWE ได้ประกาศเซ็นสัญญาเค็นตะ หนึ่งในสตาร์ที่ยิ่งใหญ่ที่สุดของญี่ปุ่น เข้ามาสู่ NXT ซึ่งการประกาศเกิดขึ้นระหว่างพิธีเซ็นสัญญาในเฮาส์โชว์ของ WWE ที่โอซากา ประเทศญี่ปุ่น โดยมีตำนานนักมวยปล้ำของ WWE อย่างฮัลค์ โฮแกน เป็นผู้ดำเนินพิธี
ด้วยสไตล์การปล้ำที่หนักหน่วงรุนแรงของเขา ทำให้เขาประสบความสำเร็จอย่างสวยงามในญี่ปุ่น และการเดินทางมายังสหรัฐอเมริกาครั้งนี้ เขาคาดหวังที่จะไปให้ถึงความสำเร็จอีกขั้นในระดับโลกกับ WWE
“เค็นตะคือสุดยอดนักมวยปล้ำที่ทำให้ผู้ชมต้องจับจ้องเมื่อเขาก้าวเท้าขึ้นสู่สังเวียน การเซ็นสัญญาเค็นตะเข้ามาของทาง WWE นั้นสะท้อนให้เห็นถึงความเพียรพยายามที่จะสร้างสรรค์สตาร์ที่หลากหลายอย่างต่อเนื่องเพื่อดึงดูดแฟนๆของเราทั่วโลก” ทริปเปิลเอช ประธาน COO ของ WWE กล่าว
“ผมรู้สึกเป็นเกียรติอย่างยิ่งที่จะเข้าไปสู่ NXT ของ WWE และหวังจะขัดเกลาทักษะฝีมือของผมด้วยผู้นำแห่งวงการกีฬาบันเทิงระดับโลก” เค็นตะกล่าว
ใน (11 กันยายน 2014) เค็นตะได้เปิดตัวครั้งแรกอย่างเป็นทางการ และก็ประกาศว่านับจากนี้ไปเขาจะใช้ชื่อ ฮิเดโอะ อิตามิ และเป้าหมายของเขาคือการเป็นแชมป์ NXT
วันที่ 27 มีนาคม 2015 ในงาน WrestleMania Axxess ฮิเดโอะได้ชนะทัวร์นาเมนต์และได้เข้ารว่มปล้ำแบทเทิลรอยัลชิงรางวัลอนุสรณ์สถานอ็องเดรเดอะไจแอนต์ในเรสเซิลเมเนีย ครั้งที่ 31ก่อนเริ่มรายการ แต่ไม่ได้เป็นผู้ชนะ
วันที่ 21 พฤศจิกายน 2017 มีการประกาศว่าฮิเดโอะจะได้ขึ้นค่ายหลักโดยร่วมในลีกครุยเซอร์เวท "205 Live" ในเดือนมกราคม 2019 ฮิเดโอะได้ขอลาออกจาก WWE และได้เข้าร่วมสมาคมนิวเจแปนโปรเรสต์ลิง (NJPW)
บวนมาถ็วต

บวนมาถ็วต  หรือบางครั้งเรียกว่า บานเมถ็วต  ในภาษาไทยและภาษาลาวเรียกว่า "บ้านแม่ทวด" เป็นเมืองหลักของจังหวัดดั๊กลักในที่สูงตอนกลางของประเทศเวียดนาม มีประชากรประมาณ 300,000 คน เป็นเมืองที่ใหญ่ที่สุดในภูมิภาคที่สูงตอนกลางเวียดนามและมีชื่อเสียงในฐานะ "เมืองหลวงของกาแฟ" ในระดับภูมิภาค
บวนมาถ็วตมีท่าอากาศยานบวนมาถ็วตรองรับการเดินทาง
เฝิง คุน

เฝิง คุน  เกิดวันที่ 28 ธันวาคม ค.ศ. 1978 ที่กรุงปักกิ่ง เป็นนักกีฬาวอลเลย์บอลหญิงทีมชาติจีน ผู้ทำหน้าที่ในตำแหน่งมือเซต รวมถึงเคยเป็นกัปตันทีม โดยเธอได้รับรางวัลผู้เล่นทรงคุณค่าและมือเซตยอดเยี่ยมในการแข่งขันโอลิมปิกฤดูร้อน 2004 ที่กรุงเอเธนส์ ที่ซึ่งทีมชาติจีนได้ชนะการแข่งขันวอลเลย์บอล
ชีวิตส่วนตัว.
ช่วงปลายปี ค.ศ. 2014 ได้มีการประกาศถึงมงคลสมรสระหว่างเฝิง คุน กับเกียรติพงษ์ รัชตเกรียงไกร ซึ่งเป็นผู้ฝึกสอนวอลเลย์บอลหญิงทีมชาติไทย โดยทั้งคู่จะเข้ารับพระราชทานน้ำสังข์จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในวันที่ 4 ธันวาคม ของปีดังกล่าว
โรงเรียนพุทธโกศัยวิทยา

โรงเรียนพุทธโกศัยวิทยา วัดพระบาทมิ่งเมืองวรวิหาร จังหวัดแพร่ โรงเรียนพระปริยัติธรรมแผนกสามัญศึกษา ต้นแบบในโครงการตามพระราชดำริสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี 
สังกัดมหาเถรสมาคม กองพุทธศาสนศึกษา สำนักงานพระพุทธศาสนาแห่งชาติ เขตพื้นที่การศึกษามัธยมศึกษาที่ 37
ก่อตั้งเมื่อปีพุทธศักราช 2500 ตั้งอยู่เลขที่ 16 ถนนเจริญเมือง ตำบลในเวียง อำเภอเมืองแพร่ จังหวัดแพร่ 
ข้อมูลทั่วไป.
ชื่อสถานศึกษา โรงเรียนพุทธโกศัยวิทยา วัดพระบาทมิ่งเมืองวรวิหาร จังหวัดแพร่ (โรงเรียนพระปริยัติธรรม แผนกสามัญศึกษา ต้นแบบในโครงการตามพระราชดำริ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี) ตั้งอยู่เลขที่ 16 ถนนเจริญเมือง ตำบลในเวียง อำเภอเมืองแพร่ จังหวัดแพร่ สังกัดมหาเถรสมาคม สำนักงานพระพุทธศาสนาแห่งชาติ
ประวัติสถานศึกษา.
โรงเรียนพุทธโกศัยวิทยา จังหวัดแพร่ “โรงเรียนธรรมราชวิทยา” เริ่มก่อตั้งเมื่อปีพุทธศักราช 2500 โดยมี พระภัทรสารมุนี (สุจี กตสารมหาเถระ) (พระมหาโพธิวงศาจารย์) เป็นผู้ก่อตั้ง พระครูวิชิตวินัยการ เป็นผู้จัดการ พระอินจันทร์ สีเหลือง เป็นครูใหญ่ จัดการเรียนการสอนทั้งแผนกธรรม และแผนกบาลี
อาคารเรียน.
มีอาคารเรียนจำนวน ๒ หลังได้แก่
เป็นอาคาร ๕ ชั้น สร้างเมื่อปี พ.ศ. ๒๕๓๘ 
ปัจจุบันใช้เป็นอาคารหลักในการจัดการเรียนการสอนเป็นหลัก
เป็นอาคาร ๔ ชั้น
หมายเหตุ.
นรเทพ มาแสง

นรเทพ มาแสง (ชื่อเล่น นอ; เกิด 25 พฤศจิกายน พ.ศ. 2517) เป็นนักร้อง นักดนตรี และนักแต่งเพลงชาวไทย เป็นที่รู้จักการเป็นมือเบส โดยเริ่มเข้าวงการตั้งแต่ปี พ.ศ. 2537 เพื่อมาเป็นมือเบสให้กับ บอย โกสิยพงษ์ ในค่ายเบเกอรี่มิวสิค และหัวหน้าวงพอส และต่อมากับวงเครสเชนโด้ อีกทั้งยังเป็นมือเบสหลากหลายวง อาทิเช่น ทีโบน, โยคีเพลย์บอย, ทูเดย์สอะโกคิดส์, ธีร์ ไชยเดช, บอย โกสิยพงษ์ ฯลฯ และนรเทพเคยเป็นอาจารย์สอนดนตรีอยู่ที่ มหาวิทยาลัยพายัพ, จังหวัดเชียงใหม่ อีกทั้งยังเคยเป็นครูสอนดนตรีที่ปราชญมิวสิคด้วย
วงดนตรี.
บอย โกสิยพงษ์.
นรเทพ ได้เข้ามาทำงานในค่ายเบเกอรี่มิวสิค โดยเป็นมือเบสคนแรกของค่ายเพลงนี้ เพื่อมาเป็นมือเบสให้กับ บอย โกสิยพงษ์ โดยนรเทพเล่นเบสในอัลบั้ม ริทึ่ม แอนด์ บอย ปี 2538 โดยมีเพลงดังอย่าง ลมหายใจ, เจ้าหญิง, รักคุณเข้าแล้ว, ฤดูที่แตกต่าง โดยเล่นเป็นมือเบสให้กับบอย โกสิยพงษ์ เพื่อเล่นผลัดกับวงพอสในปีต่อมา 
วงพอส.
นรเทพ มาแสง หลังศึกษาจบจากบัณฑิตคณะศิลปกรรมศาสตร์ เอกดุริยางค์ มหาวิทยาลัยศรีนครินทรวิโรฒ วิทยาเขตประสานมิตร ขณะใกล้เรียนจบ นรเทพมีความจำเป็นที่จะต้องหาเพื่อนมาร่วมงานเพื่อทำโปรเจกต์ทางดนตรี จึงชักชวน เอ - พลกฤษณ์ วิริยานุภาพ ซึ่งทำเพลงไว้อยู่แล้วประมาณ 4 เพลง และได้มือกลองมาเพิ่มคือ บอส - นิรุจ เดชบุญ ซึ่งเมื่อก่อนจะเล่นแซกโซโฟนเป็นอาชีพ แต่ตำแหน่งนี้ไม่มีคนเล่นก็เลยเปลี่ยนมาตีกลอง และนักร้องนำ โจ้ - อัมรินทร์ เหลืองบริบูรณ์ ที่ได้รางวัลจากโค้ก มิวสิค อวอร์ด ปี พ.ศ. 2537
เครสเชนโด้.
หลังการเสียชีวิตของโจ้ นักร้องนำวงพอส นอได้ชักชวนนักดนตรีฝีมือหลากหลายวงอาทิเช่น เอก - เอกพงศ์ เชิดธรรม อดีตมือกลองจากวงซีเปีย, จั๋ง - ธีรพงษ์ ธนานิกกุล ที่เคยมีผลงานร่วมกับโยคีเพลย์บอยมาก่อน, บี - พีระพัฒน์ เถรว่อง อดีตนักร้องนำจากวงอาร์อาร์อาร์แอนด์บี และแชมป์ - ชินพัฒน์ หงส์อัมพร (แชมป์) มารวมตัวกันเป็นวงเครสเชนโด้ ที่เหล่าสมาชิกวงนี้ได้เคยให้สัมภาษณ์ว่า เครสเชนโด้ เป็นศัพท์ทางด้านดนตรีในภาษาอิตาเลียน ที่มีความหมายว่า "ค่อย ๆ ดังขึ้นเรื่อย ๆ" เครสเชนโด้ออกอีพีอัลบั้มชุดแรกโดยที่ทำเองขายเอง และในอัลบั้มชุดที่ต่อมาจึงได้เข้ามาสังกัดกับเบเกอรี่มิวสิค โดยมีเพลงดังอย่าง "ความจริงในใจ" และ "วีนัส" ทำให้เครสเชนโด้เริ่มเป็นที่รู้จักมากขึ้นจนถึงปัจจุบัน
งานเขียน.
ปัจจุบัน นรเทพ มาแสง ได้เขียนหนังสือจำนวน 6 เล่ม คือ สัมพันธ์, รุ่งวิทย์ในความทรงจำ, เพื่อน, คัมภีร์ร้อยวง, PLAY AGAIN, เมื่อพรุ่งนี้ยังมาไม่ถึง
ผลงาน.
อัลบั้มอื่นๆ.
อัลบั้มชุดนี้ นำเอาอัลบั้ม 1.5, 1.75 และ 2nd contact มารีมาสเตอร์รวมในอัลบั้มชุด The Album
ประเภท

ประเภท (หรือ ; จากภาษาฝรั่งเศส, genre [ʒɑ̃ʁ(ə)], "ชนิด" หรือ "ประเภท", จากภาษาละติน: genus (รากศัพท์ gener-), ภาษากรีก: genos, γένος) เป็นคำที่ใช้กับวรรณกรรม หรือสิ่งบันเทิงรูปแบบต่าง ๆ เช่น ดนตรี ทั้งในภาษาเขียนหรือภาษาพูด แบบเสียงหรือภาพ ยึดจากเกณฑ์ของสิ่งบันเทิงแต่ละชนิด ประเภทเกิดขึ้นตามข้อตกลงที่เปลี่ยนแปลงตลอดเวลาหากมีประเภทใหม่ถูกคิดค้นขึ้น และประเภทเก่าไม่ได้ใช้แล้ว บ่อยครั้ง สิ่งบันเทิงต่าง ๆ จะตรงกับประเภทได้มากกว่าหนึ่งประเภท โดยยืมและผสมผสานข้อตกลงต่าง ๆ เหล่านี้ 
ประเภทเริ่มขึ้นจากระบบการแบ่งประเภทสำหรับวรรณกรรมกรีกโบราณ กวีนิพนธ์ ร้อยแก้ว และการแสดง ต้องมีรูปแบบที่เฉพาะที่สอดคล้องกับประเด็นของเรื่อง รูปแบบการพูดแบบตลกไม่ควรจะอยู่ในเรื่องโศกนาฏกรรม และแม้แต่นักแสดงก็ควรเคร่งครัดกับประเภทที่พวกเขาแสดงภายใต้ฐานคติว่าคนประเภทหนึ่ง ๆ จะสามารถบอกเล่าเรื่องเล่าประเภทหนึ่ง ๆ ได้ดีที่สุด ประเภทในยุคต่อมาได้เพิ่มจำนวนขึ้นและพัฒนาเพื่อตอบสนองความต้องการของผู้ชมและผู้สร้าง ประเภทกลายเป็นเครื่องมือที่ช่วยให้สาธารณชนเข้าใจถึงงานศิลปะที่ไม่อาจคาดการณ์ได้ เนื่องจากงานศิลปะจะสอดคล้องกับสถานะทางสังคมที่ว่าคนจะเขียน วาดภาพ ร้องเพลง หรือเต้นรำเกี่ยวกับสิ่งที่พวกเขาเข้าใจ การนำประเภทมาใช้เป็นเครื่องมือนั้นจะต้องปรับใช้กับความหมายที่เปลี่ยนไปได้ด้วย ความจริงแล้วในยุคกรีกโบราณก็มีงานศิลปะรูปแบบใหม่ผสมผสานกัน และเรียกว่าเป็นวิวัฒนาการของประเภท ตัวอย่างเช่น "โศกนาฏกรรมตลก" (tragicomedy)
วรรณกรรม.
วรรณกรรมคือประเภทหนึ่งของหมวดหมู่การประพันธ์ รวมไปถึงแนวที่อาจจะถูกกำหนดเนื้อหาโดยใช้เทคนิคการประพันธ์ โทนของเรื่อง หรือแม้กระทั่งเขียนบทความยาวอย่างเช่นนิยาย แล้วไม่ควรสับสนระหว่างคำว่า หมวดหมู่แนวของกลุ่มนักอ่านเด็กจนถึงวัยรุ่น หรือ หมวดหมู่แนวของกลุ่มผู้อ่านผู้ใหญ่ เพราะโดยส่วนใหญ่จะมีการจำแนกนิยายวัยรุ่น และแนวผู้ใหญ่ให้อยู่แล้ว ไม่ควรรวมนิยายภาพ เพราะแนว หมวดหมู่มีความยืดหยุ่นและแยกย่อยไปตามแต่ละหลายประเภท
รัฐเวียดนาม

รัฐเวียดนาม  เป็นรัฐที่อ้างอำนาจเหนือประเทศเวียดนามทั้งหมดในช่วงระหว่างสงครามอินโดจีนครั้งที่หนึ่ง และแทนที่รัฐบาลกลางชั่วคราวแห่งเวียดนาม (ปี พ.ศ. 2491–พ.ศ. 2492) ซึ่งเป็นรัฐอายุสั้นที่เกิดขึ้นในช่วงเปลี่ยนผ่านอำนาจระหว่างอาณานิคมโคชินไชนาไปสู่การเป็นรัฐเอกราช รัฐนี้ได้สถาปนาขึ้นในปี พ.ศ. 2492 และได้รับการยอมรับในระดับสากลในปี พ.ศ. 2493 แม้จะกล่าวอ้างอธิปไตยเหนือดินแดนเวียดนามทั้งหมดแต่มีอำนาจที่แท้จริงในทางใต้ในขณะที่ สาธารณรัฐประชาธิปไตยเวียดนาม มีอำนาจส่วนใหญ่ในทางเหนือ อดีตจักรพรรดิบ๋าว ดั่ยเป็นประมุขแห่งรัฐ ("Quốc Trưởng") โง ดิ่ญ เสี่ยมได้รับตำแหน่งนายกรัฐมนตรีในปี พ.ศ. 2497 และหลังจากที่ขับไล่บ๋าว ดั่ยในปีต่อไป เสี่ยมได้กลายเป็นประธานาธิบดีของสาธารณรัฐเวียดนาม
ประวัติ.
การรวมชาติเวียดนาม (พ.ศ. 2490–พ.ศ. 2491).
ในเดือนกุมภาพันธ์ปี พ.ศ. 2490 ฮานอย เมืองหลวงของอาณานิคมตังเกี๋ยได้กลับมาอยู่ในความควบคุมของฝรั่งเศส เวียดมินห์ถูกบีบให้กลายเป็นกองกำลังใต้ดินและออกสู้รบแบบกองโจร
เท่าที่มี

"เท่าที่มี" เป็นซิงเกิลที่ 2 ของวงดนตรีบิ๊กแอส จากมินิอัลบั้ม "แดนเนรมิต" ประพันธ์เนื้อร้องโดย ขจรเดช พรมรักษา (กบ บิ๊กแอส) และวิรชา ดาวฉาย แต่งทำนองโดย อภิชาติ พรมรักษา (หมู บิ๊กแอส) และเรียบเรียงโดยบิ๊กแอส ออกจำหน่ายในวันที่ 31 ตุลาคม พ.ศ. 2555 โดยเนื้อหาเพลงนั้นเป็นเพลงที่ขยายความต่อจากเนื้อหาของเพลงแดนเนรมิต พูดถึงตัวตนของวง ณ ตอนนี้ ว่าถึงแม้จะเพิ่งสร้างขึ้นมาใหม่ อาจไม่ยิ่งใหญ่เหมือนเก่า แต่เท่าที่มีอยู่ก็จะทำให้ดีที่สุด ถึงแม้จริง ๆ 
การตอบรับ.
เพลง "เท่าที่มี" ได้อันดับ 7 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 18 พฤศจิกายน พ.ศ. 2555 และอันดับที่ 16 ของชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 2 ธันวาคม พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
กีฬาเฟสปิก 1975

กีฬาเฟสปิกเกมส์ 1975 เป็นการแข่งขันกีฬาเฟสปิก ครั้งที่ 1 จัดขึ้นที่ เบ็บปุ จังหวัดโออิตะ ญี่ปุ่น ระหว่างวันที่ 1 - 3 มิถุนายน พ.ศ. 2518 (ค.ศ. 1975) จำนวนนักกีฬา 973 คน จาก 18 ประเทศ การแข่งขันเฟสปิกเกมส์ครั้งนี้ จัดขึ้นเป็นครั้งแรกในภาคพื้นเอเชียตะวันออกไกล และ แปซิฟิกตอนใต้.
ประเทศที่เข้าร่วมแข่งขัน.
<templatestyles src="Col-begin/styles.css"/>
พิธีเปิด - ปิดการแข่งขัน.
พิธีเปิด.
พิธีเปิดการแข่งขันกีฬาเฟสปิกเกมส์ ครั้งที่ 9 จัดขึ้นในวันที่ 1 มิถุนายน พ.ศ. 2518 ณ สนามกีฬาแห่งชาติบูกิตจาลีล โดย สมเด็จพระจักรพรรดิฮิโระฮิโตะ และ สมเด็จพระจักรพรรดินีโคจุง เสด็จพระราชดำเนินเป็นองค์ประธานในพิธีเปิด
กีฬาเฟสปิก 1977

กีฬาเฟสปิกเกมส์ 1977 การแข่งขันกีฬาเฟสปิก ครั้งที่ 2 จัดขึ้นที่ ปาร์รามัตตา รัฐนิวเซาท์เวลส์ ออสเตรเลีย ระหว่างวันที่ 20 - 26 พฤศจิกายน พ.ศ. 2520 (ค.ศ. 1977) จำนวนนักกีฬา 310 คน จาก 15 ประเทศ
พิธีเปิด - ปิดการแข่งขัน.
พิธีเปิด.
พิธีเปิดการแข่งขันกีฬาเฟสปิกเกมส์ ครั้งที่ 2 จัดขึ้นในวันที่ 20 พฤศจิกายน พ.ศ. 2520 ณ สนามกีฬาแห่งชาติบูกิตจาลีล โดย มัลคอม ฟราสเซอร์ นายกรัฐมนตรี เป็นประธานในพิธีเปิด 
การแข่งขัน.
ชนิดกีฬา.
กีฬาเฟสปิกเกมส์ในครั้งนี้ บรรจุชนิดกีฬาทั้งหมด 13 ประเภท
<templatestyles src="Col-begin/styles.css"/>
ประเทศที่เข้าร่วมแข่งขัน.
<templatestyles src="Col-begin/styles.css"/>
ขุนอนุสรสิทธิกรรม (ทองดี วัชโรทยาน)

ขุนอนุสรสิทธิกรรม (ทองดี วัชโรทยาน) อดีตสมาชิกสภาผู้แทนราษฎรจังหวัดเพชรบูรณ์ 2 สมัย
ประวัติ.
ขุนอนุสรสิทธิกรรม (ทองดี วัชโรทยาน) เป็นบุตรของพระธานินทร์ตักกิจ (ทองอิน วัชโรทยาน) อดีตนายอำเภอสรรคบุรีลำดับที่ 4 ท่านเคยได้รับราชการเป็นนายอำเภอมโนรมย์ จังหวัดชัยนาท
ขุนอนุสรสิทธิกรรม สมรสกับจิตต์เยี่ยม วัชโรทยาน (สกุลเดิม:วัฒนศัพท์) มีบุตร 2 คนคือพันเอกขุนทยานราญรอน (ทองคำ วัชโรทยาน) อดีตผู้ว่าราชการจังหวัดนครสวรรค์ และอดีตเลขานุการรัฐมนตรีว่าการกระทรวงมหาดไทย และศาสตราจารย์ ดร. สรสิทธิ์ วัชโรทยาน อาจารคณะเกษตรศาสตร์ มหาวิทยาลัยเกษตรศาสตร์
งานการเมือง.
ขุนอนุสรสิทธิกรรม (ทองดี วัชโรทยาน) ได้รับเลือกตั้งสมาชิกสภาผู้แทนราษฎรครั้งแรกใน พ.ศ. 2480 และได้รับเลือกตั้งเรื่อยมา รวม 2 สมัย
สมาชิกสภาผู้แทนราษฎร.
ขุนอนุสรสิทธิกรรม (ทองดี วัชโรทยาน) ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
นกจาบสังคม

นกจาบสังคม หรือ นกกระจาบสังคม (ชื่อวิทยาศาสตร์: "Philetairus socius") นกเกาะคอนขนาดเล็กชนิดหนึ่ง จัดอยู่ในวงศ์นกจาบ (Passeridae)
จัดเป็นนกชนิดเดียวในสกุล "Philetairus" เป็นนกขนาดเล็กที่อาศัยอยู่เฉพาะภูมิภาคแอฟริกาใต้ พบได้ทั่วไปในแอฟริกาใต้, บอตสวานา, นามิเบีย โดยศูนย์กลางที่แพร่กระจายพันธุ์คือ จังหวัดนอร์ทเทิร์นเคป ในแอฟริกาใต้
นกจาบสังคม เป็นนกที่ทำรังได้อย่างน่าทึ่ง โดยจะสร้างรังรวมกันอยู่อย่างน้อยตั้งแต่ 12 ครอบครัวขึ้นไป รังขนาดใหญ่ที่สุดนั้นมีนกอยู่รวมกันถึง 400 ตัวและรังขนาดใหญ่อาจมีน้ำหนักถึง 1 ตัน และอยู่อาศัยต่อเนื่องกันมานานนับร้อยปี รังของพวกนกจาบสังคมออกแบบมาอย่างสมบูรณ์พร้อม ด้านบนมีความลาดเอียงกรุหญ้าฟางที่สามารถป้องกันฝนและความร้อนได้ดี ทางเข้ารังจะอยู่ด้านล่างทำให้สัตว์ผู้ล่าเข้าไปได้ยาก โครงสร้างภายในประกอบไปด้วยกิ่งไม้และหญ้าแข็งช่วยค้ำยัน โดยแบ่งเป็นห้อง ๆ กรุไว้ด้วยวัสดุที่อ่อนนุ่ม ปากทางเข้ารังจะเป็นหญ้าแข็งรวมทั้งหนามแหลมเพื่อป้องกันศัตรูรุกราน อีกทั้งอุณหภูมิภายในรังด้านในสุดจะสูง เพื่อปกป้องความหนาวเย็นในทะเลทรายในเวลาค่ำคืน ส่วนนอกที่ถัดออกมาจะมีอุณหภูมิต่ำกว่า ใช้เป็นที่พักอาศัยในเวลากลางวัน
ลูกนกที่โตขึ้นมาบางส่วนก็จะไม่ย้ายไปไหน แต่จะสร้างห้องเพิ่มอยู่ในอาณานิคมรังเดิมของตัวเอง ทำให้ขนาดของรังขยายใหญ่ขึ้นเรื่อย ๆ และบางรังอาจมีนกชนิดอื่นมาอาศัยอยู่ด้วย เช่น เหยี่ยวแคระแอฟริกัน, นกฟินซ์, นกเลิฟเบิร์ด เป็นต้น
กีฬาตะวันออกไกล 1913

กีฬาตะวันออกไกล ครั้งที่ 1 ระหว่างวันที่ 4 - 11 กุมภาพันธ์ ค.ศ. 1913 จัดขึ้นที่มะนิลา หมู่เกาะฟิลิปปินส์
ชนิดกีฬา.
<templatestyles src="Div col/styles.css"/>
ฟุตบอล.
การแข่งขันฟุตบอลในกีฬาตะวันออกไกล ระหว่าง สาธารณรัฐจีน กับ หมู่เกาะฟิลิปปินส์ สมาคมกีฬาจีนตอนใต้ ตัวแทนทีมฟุตบอลของสาธารณรัฐจีน และ โบฮิเมียนคลับแห่งมะนิลา ตัวแทนทีมฟุตบอลของหมู่เกาะฟิลิปปินส์ โดยผู้เล่นของฟิลิปปินส์ส่วนใหญ่เป็นชาวอเมริกัน บริเตน และสเปน ทีมฟิลิปินส์สามารถเอาชนะสาธารณรัฐจีน
จังหวัดดั๊กลัก

ดั๊กลัก  เป็นจังหวัดหนึ่งของประเทศเวียดนาม ตั้งอยู่ในภูมิภาคที่สูงตอนกลาง และเป็นที่อยู่อาศัยของกลุ่มชนพื้นเมืองจำนวนมากที่ไม่ใช่กลุ่มชาติพันธุ์เวียดนาม (เหวียต)
การปกครอง.
จังหวัดดั๊กลักแบ่งออกเป็น 13 อำเภอ กับ 1 เมืองระดับอำเภอคือ บวนโห่ ส่วนบวนมาถ็วต (เมืองหลักของจังหวัด) มีฐานะเป็นเทศบาลเมืองแยกต่างหาก
ชาวบราซิล

ชาวบราซิล เป็นพลเมืองของประเทศบราซิล นอกจากนี้ ชาวบราซิลยังสามารถหมายถึงบุคคลที่เกิดในต่างประเทศโดยมีบิดามารดาหรือผู้ปกครองตามกฎหมายเป็นชาวบราซิล เช่นเดียวกับบุคคลที่ได้รับสัญชาติบราซิล ประเทศบราซิลเป็นประเทศที่มีความหลากหลายทางเชื้อชาติสูงมาก ด้วยเหตุนี้ชาวบราซิลส่วนใหญ่จึงไม่ระบุสัญชาติของตนเนื่องจากไม่มีความเกี่ยวข้องโดยตรงกับชาติพันธุ์ของตน
ชาวออสเตรเลีย

ชาวออสเตรเลีย  มักเรียกตามสำนวนภาษาปากว่า "ออสซี" เป็นพลเมือง สัญชาติ และบุคคลที่มีส่วนเกี่ยวข้องกับประเทศออสเตรเลีย‎
ในช่วง ค.ศ. 1788 ถึงสงครามโลกครั้งที่สอง ผู้ตั้งรกถิ่นฐานและผู้อพยพส่วนใหญ่มาจากบริติชไอลส์ (โดยเฉพาะอังกฤษ, ไอร์แลนด์ และสกอต) ถึงแม้ว่าจะมีผู้อพยพจากจีนและเยอรมันในช่วงคริสต์ศตวรรษที่ 19
นับตั้งแต่นโยบายออสเตรเลียขาวสิ้นสุดลงใน ค.ศ. 1973 ออสเตรเลียเริ่มเปลี่ยนนโยบายให้เป็นไปตามความหลากหลายทางวัฒนธรรม และมีประชากรผู้อพยพมากเป็นอันดับ 8 ของโลก โดยมีประชากรเป็นผู้อพยพใน ค.ศ. 2019 ร้อยละ 30 และยังคงมีคลื่นอพยพลูกใหญ่และต่อเนื่องมาที่ออสเตรเลียจากทั่วโลกในคริสต์ศตวรรษที่ 21 โดยส่วนใหญ่มาจากทวีปเอเชีย
หมายเหตุ.
<templatestyles src="Reflist/styles.css" />
ออสซิลโลสโคป

ออสซิลโลสโคป (ย่อ: CRO) เป็นเครื่องมือวัดสัญญาณไฟฟ้า แสดงผลออกมาเป็นกราฟ ซึ่งจะแสดงผลผ่านหลอดภาพที่ฉาบด้วยฟอสเฟอร์ ออสซิลโลสโคปใช้สำหรับวัดค่าแรงดันของไฟฟ้า การวัดความถี่ วัดเฟสของสัญญาณ และใช้สำหรับการวัดแรงดันและคาบเวลา
หลักการทำงานของออสซิลโลสโคป.
ออสซิลโลสโคปใช้หลักการในการเบี่ยงเบนไฟฟ้าซึ่งประกอบด้วย แคโทด ที่ปลายข้างหนึ่ง เพื่อยิง อิเล็กตรอน ที่ยังปลายอีกข้าง เมื่อเครื่องออสซิลโลสโคปรับสัญญาณ ก็จะเร่งการเคลื่อนที่ของอิเล็กตรอนเพื่อแสดงผลของสัญญาณที่ได้รับ
ออสซิลโลสโคปกับการใช้ในงานต่างๆ.
เครื่องออสซิลโลสโคปสามารถนำมาใช้ในการวัดสัญญาณต่าง ๆ ได้มากมาย ใช้ในการวัดไฟฟ้ากระแสตรงและกระแสสลับ วัดความถี่ของสัญญาณ หรือใช้ในการอุปกรณ์อิเล็กทรอนิกส์ว่าเสียหรือไม่ สามารถตรวจสอบได้ที่หน้าจอแสดงผลสัญญาณ
หลักการเกิดภาพบนจอออสซิสโลสโคป.
แบ่งหลักการทำงานออกเป็น 2 ภาค คือ
หลอดรังสีแคโทด.
เป็นอุปกรณ์ที่ใช้แสดงค่ารูปร่างของสัญญาณที่วัดได้บนหน้าจอ ซึ่งปัจจุบันนิยมใช้จอ LCD
ส่วนประกอบภายในหลอด CRT แบ่งได้เป็น 4 ส่วน คือ
แยกเกษตร

แยกเกษตร เป็นสี่แยกจุดตัดระหว่างถนนงามวงศ์วาน, ถนนพหลโยธิน และถนนประเสริฐมนูกิจ ในเขตจตุจักร กรุงเทพมหานคร โดยในสมัยก่อนที่ยังไม่มีการตัดถนนประเสริฐมนูกิจ แยกนี้เป็นสามแยกไฟแดง พอตัดถนนประเสริฐมนูกิจแยกนี้จึงกลายเป็นสี่แยกโดยใช้สัญญาณไฟบังคับการจราจรทุกทิศทาง ซึ่งต่อมาได้มีการขุดทางลอดตามแนวถนนงามวงศ์วานไปถนนประเสริฐมนูกิจ จึงได้ปรับการจราจรให้รถที่ต้องการไปแครายและถนนนวมินทร์ต้องลงทางลอดเท่านั้น เนื่องจากถนนในระดับดินบังคับให้เลี้ยวได้แต่ซ้ายและขวา ส่วนถนนพหลโยธินใช้สัญญาณไฟควบคุมทุกทิศทางตามปกติ และตรงแยกนี้ยังมีสะพานรถยนต์ข้ามแยกในแนวถนนพหลโยธินด้วย ซึ่งได้เคยมีการรื้อสะพานออกเพื่อก่อสร้างโครงการรถไฟฟ้าบีทีเอส สายสุขุมวิท ช่วงหมอชิต-สะพานใหม่-คูคต แต่ก็มีการสร้างสะพานข้ามแยกให้ใหม่ในทิศทางเดิมแต่มีขนาดช่องจราจรลดลง โดยจะลดเหลือเพียง 1 ช่องจราจรต่อทิศทางและความยาวของตัวสะพานก็ลดลงด้วย โดยการรถไฟฟ้าขนส่งมวลชนแห่งประเทศไทยได้เปิดให้บริการสะพานข้ามแยกเกษตรตั้งแต่วันพฤหัสบดีที่ 27 ธันวาคม พ.ศ. 2561
แยกเกียกกาย

แยกเกียกกาย เป็นสี่แยกจุดตัดระหว่างถนนประชาราษฎร์ สาย 1, ถนนทหาร และถนนสามเสน ในพื้นที่แขวงถนนนครไชยศรี เขตดุสิต กรุงเทพมหานคร 
คำว่า "เกียกกาย" เป็นศัพท์โบราณที่ใช้เรียกกองทหารส่วนดูแลเสบียง หรือเทียบได้กับกองพลาธิการ ในยุคปัจจุบัน รอบ ๆ แยกเกียกกายเป็นแหล่งที่ตั้งของค่ายทหารต่าง ๆ ในส่วนของกองทัพบก เช่น กองพันทหารม้าที่ 3 รักษาพระองค์ กรมทหารม้าที่ 1 รักษาพระองค์, กองพันทหารม้าที่ 4 รักษาพระองค์, กองพลทหารปืนใหญ่ต่อสู้อากาศยาน, กรมทหารปืนใหญ่ที่ 1 รักษาพระองค์ สถานีวิทยุกระจายเสียง ศูนย์การทหารม้า (วิทยุยานเกราะ) เป็นต้น ซึ่งหลายแห่งได้เป็นหน่วยที่ได้เกี่ยวข้องกับประวัติศาสตร์ความเปลี่ยนแปลงของประเทศชาติในหลายยุคสมัย เช่น การเปลี่ยนแปลงการปกครอง พ.ศ. 2475,
เหตุการณ์ 6 ตุลา, กบฏเมษาฮาวาย หรือกบฏ 9 กันยา เป็นต้น
และเคยเป็นที่ตั้งของโรงเรียนโยธินบูรณะ ที่อยู่ฝั่งถนนสามเสน ริมฝั่งแม่น้ำเจ้าพระยา ต่อมาในปี พ.ศ. 2551 ได้มีการก่อสร้างอาคารรัฐสภาแห่งใหม่ คือ สัปปายะสภาสถาน แม้จะมีการคัดค้านไม่เห็นด้วยจากนักเรียนและผู้ที่เกี่ยวข้องกับโรงเรียน แต่ทว่าไม่สำเร็จ ทำให้ที่สุดทางโรงเรียนต้องย้ายออกไปตั้ง ณ ที่แห่งใหม่ คือ บริเวณสะพานพระราม 7 บนถนนประชาราษฎร์สาย 1 ซึ่งอยู่ถัดออกไปทางทิศเหนือในพื้นที่แขวงบางซื่อ เขตบางซื่อ
มิสไพลอต

มิสไพลอต (English:Miss Pilot,Japanese:ミス・パイロット)
เรื่องย่อ.
ฮารุ เทซึกะ (มากิ โฮริกิตะ) ซึ่งสอบผ่านจากการเป็นนักบินของสายการบิน ANA (ALL NIPPON AIRWAYS) หลังจากการหางานอันแสนนานของเธอ อย่างไม่น่าเชื่อ ตัวเทซุกะเองนั้นเพิ่งไม่มีประสบการณ์และความรู้เกี่ยวกับการบินเลยแม้แต่น้อย แต่ก็ตั้งเป้าไว้ว่าจะต้องเป็นนักบินให้ได้ในอนาคต แต่ทว่า การเป็นนักบินของสายการบินนี้ ไม่ได้เป็นเรื่องง่ายซะแล้ว เธอจะทำยังไงกับอาชีพนี้ล่ะ
การเคลื่อนที่แบบฮาร์มอนิกอย่างง่าย

ในวิชากลศาสตร์และฟิสิกส์ การเคลื่อนที่แบบฮาร์มอนิกอย่างง่าย (SHM) หมายถึง การเคลื่อนที่โดยที่วัตถุจะเคลื่อนที่ตามเส้นทางเดิมกลับมาเริ่มต้นที่เดิมซ้ำแล้วซ้ำอีก ผ่านจุดสมดุล เป็นการเคลื่อนที่เป็นคาบประเภทหนึ่ง โดยที่แรงดึงกลับจะแปรผันตรงกับการกระจัด และมีทิศทางตรงข้ามกับการกระจัด
การเคลื่อนที่แบบฮาร์มอนิกอย่างง่ายเป็นแบบจำลองทางคณิตศาสตร์สำหรับการเคลื่อนที่หลายอย่าง เช่น การสั่นของสปริง นอกจากนี้ การเคลื่อนที่แบบฮาร์มอนิกอย่างง่ายยังประมาณปรากฏการณ์อื่นได้ ซึ่งรวมการเคลื่อนที่ของลูกตุ้มอย่างง่าย ตลอดจนการสั่นของโมเลกุล การเคลื่อนที่ของมวลบนสปริงเมื่ออยู่ภายใต้แรงดึงกลับยืดหยุ่นเชิงเส้นตามกฎของฮุกเป็นตัวอย่างของการเคลื่อนที่แบบฮาร์มอนิกอย่างง่าย การเคลื่อนที่นี้มีความถี่พ้องเดียว ในการเกิดการเคลื่อนที่แบบฮาร์มอนิกอย่างง่าย แรงลัพธ์ของวัตถุที่ปลายลูกตุ้มต้องเท่ากับการกระจัด
พลศาสตร์ของการเคลื่อนที่แบบฮาร์มอนิกอย่างง่าย.
ในกลศาสตร์นิวตัน สมการการเคลื่อนที่ของการเคลื่อนที่แบบฮาร์มอนิกอย่างง่ายอยู่ในรูปของสมการเชิงอนุพันธ์สามัญเชิงเส้นอันดับสองที่มีสัมประสิทธิ์เป็นค่าคงตัว ซึงหาได้จากกฎการเคลื่อนที่ข้อที่สองของนิวตันและกฎของฮุกสำหรับมวลติดสปริง
<math> F_\mathrm{net} = m\frac{\mathrm{d}^2 x}{\mathrm{d}t^2} = -kx</math>
เมื่อ "m" คือ มวลของวัตถุที่มีการสั่น "x" คือ การกระจัดจากตำแหน่งสมดุล และ "k" คือ ค่าคงตัวหรือค่านิจของสปริง (สำหรับมวลติดสปริง)
ดังนั้น
<math> \frac{\mathrm{d}^2 x}{\mathrm{d}t^2} = -\frac{k}{m}x</math>
ผลเฉลยของสมการอนุพันธ์นี้จะอยู่ในรูปของฟังก์ชันไซน์ (sinusoidal function)
<math> x(t) = c_1\cos\left(\omega t\right) + c_2\sin\left(\omega t\right)</math>
สามารถเขียนให้อยู่ในรูป
<math> x(t) = A\cos\left(\omega t - \varphi\right)</math>
เมื่อ
<math> \omega = \sqrt{\frac{k}{m}}, \qquad A = \sqrt</math>
และเนื่องจาก "T" = 1/"f" เมื่อ "T" คือ คาบ จะได้ว่า
<math>T = 2\pi \sqrt{\frac{m}{k}}</math>
สมการเหล่านี้แสดงให้เห็นว่าการเคลื่อนที่แบบฮาร์มอนิกไม่ขึ้นอยู่กับแอมพลิจูดและเฟสเริ่มต้นของการเคลื่อนที่
พลังงาน.
แทนค่า "ω"2 ด้วย "k/m" พลังงานจลน์ "K" ของระบบที่เวลา "t" มีค่าเท่ากับ
<math> K(t) = \tfrac12 mv^2(t) = \tfrac12 m\omega^2A^2\sin^2(\omega t - \varphi) = \tfrac12 kA^2 \sin^2(\omega t - \varphi)</math>
และพลังงานศักย์ของระบบมีค่าเท่ากับ
<math>U(t) = \tfrac12 k x^2(t) = \tfrac12 k A^2 \cos^2(\omega t - \varphi)</math>
เมื่อไม่มีแรงเสียดทานและไม่มีการสูญเสียพลังงาน ผลรวมของพลังงานกล (mechanical energy) จะมีค่าคงตัว
<math>E = K + U = \tfrac12 k A^2</math>
ตัวอย่าง.
ระบบทางฟิสิกส์ต่อไปนี้เป็นตัวอย่างหนึ่งของการเคลื่อนที่แบบฮาร์มอนิกอย่างง่าย
มวลติดสปริง.
มวล "m" ก้อนหนึ่งติดอยู่กับสปริงที่มีค่าคงที่ของสปริง "k" อธิบายการเคลื่อนที่แบบฮาร์มอนิกอย่างง่ายในปริภูมิปิด สามารถอธิบายได้ด้วยสมการ
<math> T= 2 \pi\sqrt\frac{m}{k}</math>
สมการข้างบนนี้แสดงให้เห็นว่าคาบของการแกว่ง "T" ไม่ขึ้นอยู่กับแอมพลิจูดและความเร่งเนื่องจากแรงโน้มถ่วง สมการข้างบนนี้ยังคงใช้ได้เมื่อมีแรงคงที่กระทำต่อมวล กล่าวคือ แรงคงที่ที่เพิ่มขึ้นไม่ได้ทำให้คาบของการแกว่งเปลี่ยนไป
โคชินไชนาของฝรั่งเศส

โคชินไชนาของฝรั่งเศส  เอกสารไทยเรียก ญวนของฝรั่งเศส, โคแชงชีน หรือ ญวนใต้ เป็นอาณานิคมฝรั่งเศสในภูมิภาคอินโดจีนฝรั่งเศส ประกอบด้วยเวียดนามใต้ทั้งหมด หรือที่เรียกว่า โคชินไชนาตอนล่าง ดำรงอยู่ตั้งแต่ ค.ศ. 1862 ถึง 1946 ฝรั่งเศสได้ดำเนินอุตสาหกรรมพืชไร่ในพื้นที่นี้ โดยมีผลิตผลสำคัญในทางยุทธศาสตร์ คือ ยาง
ญี่ปุ่นได้เข้ามายึดครองอาณานิคมนี้ใน ค.ศ. 1941 และถอยออกไปใน ค.ศ. 1945 จากนั้นใน ค.ศ. 1946 กลุ่มเหวียตมิญซึ่งมีพรรคคอมมิวนิสต์เวียดนามเป็นผู้นำได้ถูกขับออกจากไซ่ง่อน (หรือ ไพรแวง ในภาษาเขมร) อันเมืองหลวงของอาณานิคมนี้ ฝรั่งเศสจึงจัดตั้งอาณานิคมนี้เป็นสาธารณรัฐปกครองตนเองโคชินไชนา ซึ่งเป็นการตัดสินใจอันเป็นที่โต้แย้งและมีส่วนก่อให้เกิดสงครามอินโดจีนครั้งที่หนึ่ง ต่อมาเพื่อบอกปัดข้ออ้างของสาธารณรัฐเวียดนามที่กลุ่มเหวียตมิญจัดตั้งขึ้นในฮานอยเมื่อ ค.ศ. 1949 ฝรั่งเศสจึงผนวกโคชินไชนาเข้ากับอันนัมและตังเกี๋ยเป็นรัฐเวียดนามซึ่งเป็นส่วนหนึ่งของสหภาพฝรั่งเศส
อยู่ตรงนี้ นานกว่านี้

"อยู่ตรงนี้ นานกว่านี้" เป็นซิงเกิลของวงดนตรีเก็ทสึโนวา ประพันธ์เนื้อร้องโดย ปณต คุณประเสริฐ และแต่งทำนองและเรียบเรียงโดย คชภัค ผลธนโชติ, สุกฤษ ศรีเปารยะ, ปณต คุณประเสริฐ ออกจำหน่ายในวันที่ 9 ตุลาคม พ.ศ. 2557
มิวสิควิดีโอเพลง "อยู่ตรงนี้ นานกว่านี้" มี นิษฐา คูหาเปรมกิจ มาร่วมแสดงด้วย โดยเป็นเรื่องราวความรัก ของคู่รักที่เดินทางมาถึง นาทีสุดท้ายเมื่อ เธอพร้อมจะไปทุกวินาที ส่วนเขาจะทำทุกวิธีเพื่อรั้งความรักครั้งนี้ไว้ตลอดกาล
การตอบรับ.
เพลง "อยู่ตรงนี้ นานกว่านี้" ได้คว้าอันดับ 1 ของชาร์ต iTunes Daily Chart บนไอทูนส์สโตร์ไทยแลนด์ (iTunes Store Thailand) เพียงแค่วันเดียว
จักรวรรดิเวียดนาม

จักรวรรดิเวียดนาม (ฮ้านตึ: 越南帝国) เป็นรัฐหุ่นเชิดของจักรวรรดิญี่ปุ่นที่เกิดขึ้นมาเป็นช่วงสั้น ๆ โดยมีอำนาจบริหารดินแดนเวียดนามทั้งหมดระหว่างวันที่ 11 มีนาคม - 23 สิงหาคม พ.ศ. 2488
อันนัม (รัฐในอารักขาฝรั่งเศส)

อันนัมในอารักขาของฝรั่งเศส (Annam;) เอกสารไทยเรียก อานัม หรือ ญวนกลาง เป็นดินแดนในอารักขาของฝรั่งเศสอยู่ทางตอนกลางของเวียดนาม โดยฝรั่งเศสเข้ามาปกครองใน พ.ศ. 2427 และกลายเป็นส่วนหนึ่งของอินโดจีนฝรั่งเศสใน พ.ศ. 2430 ดินแดนอีกสองส่วนคือโคชินไชนา ("Nam Kỳ") ทางใต้และตังเกี๋ย ("Bắc Kỳ") ทางเหนือรวมอยู่ในอินโดจีนฝรั่งเศสด้วย ราชวงศ์เหงียนยังปกครองอันนัม โดยจักรพรรดิประทับที่เว้ ใน พ.ศ. 2492 รัฐในอารักขานี้ได้รวมเข้าในรัฐเวียดนาม หลังสงครามอินโดจีนครั้งที่หนึ่งได้แบ่งแยกเป็นเวียดนามเหนือและเวียดนามใต้